વ્હીલચૅરગ્રસ્ત થયા પહેલાં દીપા કાબેલ સ્વિમર હતાં. ધ મહારાષ્ટ્ર પૅરાલિમ્પિક સ્પોર્ટ્સ અસોસિએશનના કોઈ અધિકારીએ અગાઉ દીપાને અત્યંત સ્ફૂર્તિથી સ્વિમિંગ કરતાં જોયેલાં. મજાની વાત એ હતી કે દીપાએ પોતાના નિર્જીવ થઈ ગયેલા પગને ક્યારેય સ્વિમિંગની આડે આવવા દીધા નહોતા. એટલે પૅરાલિમ્પિક સ્પોર્ટ્સ અસોસિએશન તરફથી પ્રસ્તાવ આવ્યો કે જો તેઓ નૅશનલ કૉમ્પિટિશનમાં ભાગ લે તો તેમનો મેડલ પાકો જ છે, કેમ કે તેમની કૅટેગરીમાં બીજો કોઈ સ્પર્ધક જ નહોતો.